OpenLLM-France/wikimedia huggingface dataset:
# Kampionad montenegrat an echedoù

Kampionad montenegrat an echedoù eo kampionad broadel an echedoù e Montenegro. Aozet e vez gant Kevre montenegrat an echedoù. E 1992 e tarzhas Yougoslavia, krouet e voe stadoù nevez ha ne voe ket aozet Kampionad yougoslaviat an echedoù ken. Savet e voe kampionadoù broadel er stadoù nevez : Bosnia ha Herzegovina, Kroatia, Makedonia, Slovenia ha Republik Kevreadel Yougoslavia, hag, en dibenn e voe savet ar stad montenegrat, dispartiet diouzh Serbia.

## Kampioned

    NnBloazKampion 522000Dragiša Blagojević 562004Nikola Djukić 592007Dragiša Blagojević 602008Milan Drasko 612009Dragiša Blagojević 622010Dragan Kosić 632011Nikola Djukić 642012Nikola Djukić 652013Nikola Djukić 662014Nikola Djukić 672015Nikola Djukić 682016Dragan Kosić 692017Nikola Djukić 702018Nikola Djukić 712019Nikola Djukić 2020Ne voe ket graet. 722021Luka Drašković 732022Nikola Djukić 742023Dragiša Blagojevic 752024Nikita Petrov

## Kampionezed

    NnBloazKampionez 12007Aleksandra Mijović 22008Marija R. Stojanović 32009Jovana Vojinović 42010Jovana Vojinović 52011Aleksandra Mijović 62012 ? 72013Sanja Misović 82014Nina Delević 92015Nevena Radošević 102016Tijana Blagojević 112017Lidija Blagojević 122018Tijana Rakić 132022Nikolina Koljević

## Pennadoù kar

* Kampionad bosniat an echedoù
* Kampionad kroatiat an echedoù
* Kampionad makedonian an echedoù
* Kampionad serb an echedoù
* Kampionad Serbia-Montenegro an echedoù
* Kampionad slovenat an echedoù
* Kampionad yougoslaviat an echedoù

## Notennoù

* ↑ Završeno 68. seniorsko prvenstvo Crne Gore u šahu – GM Dragan Kosić šampion. Montenegro Chess Federation (3 July 2016). Kavet : 3 December 2016.
* ↑ nikita. Draskovic Luka wins Montenegro Chess Championship 2021 – Chessdom (en-US).
* ↑ POJEDINAČNO SENIORSKO PRVENSTVO CRNE GORE U ŠAHU ZA ŽENE ZA 2016. GOD. – Deveto kolo, 11.07. 2016.. Montenegro Chess Federation (11 July 2016). Kavet : 3 December 2016.

## Liammoù diavaez

* Kevre montenegrat an echedoù – Lec’hienn ofisiel
* Disoc’hoù embannet gant The Week in Chess: 2007, 2007, 2008
# Dónall Ó Conaill

Dónall Ó Conaill (Daniel O'Connell e saozneg), ganet e Cathair Saidhbhín (Iwerzhon) d'ar 6 a viz Eost 1775 ha marvet e Genova (Rouantelezh Sardigna) d'ar 15 a viz Mae 1847, lesanvet "an Dieuber" pe "an Digaezher", a zo ur politiker hag ur brogarour iwerzhonat a gasas war-raok ur stourm difeuls evit digaezhañ ar gatoliked en Iwerzhon, hag a-enep an akta a unaniezh etre Iwerzhon hag ar Rouantelezh-Unanet.

## Liammoù diavaez

a vo kavet e Wikimedia Commons.

## Daveoù ha notennoù

* ↑ the Liberator e saozneg
* ↑ the Emancipator e saozneg
# Josef Terboven

Josef Antonius Heinrich Terboven, ganet d'an 23 a viz Mae 1898 hag aet da Anaon d'an 8 a viz Mae 1945, a oa ur penn uhel nazi. Brudet e oa bet evel Reichskommissar Norvegia e-pad dalc'hidigezh ar vro-se gant an Trede Reich.

## A-raok an NSDAP

Terboven (un anv a orin izelvroek) a voe ganet en Essen, en Alamagn. Ar familh a oa he orin en Izelvroioù. Servijet en devoa er ganolierezh alaman ha goude-se en aerlu e-pad ar C'hentañ brezel-bed. Enoret e voe gant ar Groaz houarn
Tizhet en devoa ar renk a letanant. Goude ar brezel e studias ar Gwir hag ar skiantoù politikel e skolioù-veur München ha Freiburg, d'ar mare-se eo e krogas d'ober politikerezh.

## En NSDAP

Kuitaat a reas ar skol-veur e 1923, hag emzelañ en NSDAP gant an niverenn 25247. Kemeret en doa perzh en Hitlerputsch e München. Pa voe lakaet an NSDAP e-maez lezenn, ez eas da glask labour en un ti-bank ; skarzhet e voe e 1925.
Adal ar mare-se ne labouras mui nemet evit ar strollad nazi. Sikour a reas ar strollad d'en em wriziennañ en Essen. Dont a reas da vezañ Gauleiter eno e 1928. Abaoe 1925 e oa ezel eus ar Sturmabteilung ; en aozadur-se en doa tizhet ar renk a Obergruppenführer e 1936.
D'an 29 a viz Even 1934 e timezas gant Ilse Stahl, sekretourez ha mestrez Joseph Goebbels. Adolf Hitler e oa test a enor en dimeziñ. Lakaet e voe Terboven da Oberpräsident er Rheinprovinz e 1935. Eno en em ziskouezas evel un diktatour bihan ha didruez.

## E penn Norvegia

* Pennad spisoc'h: Reichskommissariat Norwegen
Lakaet e oa bet Terboven da Reichskommissar evit Norvegia d'ar 24 a viz Ebrel 1940, tra ma ne oa bet peuraloubet ar vro nemet d'ar 7 a viz Even 1940. Erruet e oa e lojeiz ar familh roueel e Skaugum e Gwengolo 1940 hag en em stalias e Stortinget (savadur parlamant Norvegia) evel lec'h penn.
Terboven n'en doa nemet ur galloud evezhiañ war ar velestradurezh trevour e Norvegia. Ar velestradurezh alaman ne rene ket ar vro end-eeun hag a oa bihan. An aferioù pemdez a oa renet gant melestradurezh Stad Norvegia, e-penn an obererezhioù e oa kuzulva Quisling. Terboven n'en doa galloud ebet war ar 400 000 soudard eus nerzhioù lu Alamagn a oa e Norvegia hag a oa suj d'ar jeneral Nikolaus von Falkenhorst. E penn un nerzh a 6000 den e oa memes tra, 800 anezho o vezañ izili eus ar polis kuzh.
Nerzhioù milourel Falkenhorst, a glaske bevañ gant tud Norvegia en un doare sioul ha seven, Terboven gant un nerzh kalz bihanoc'h a gendalc'he da vezañ diktatour ha garv evel ma oa bet pa oa gouarnour ar Rheinprovinz. Deuet e oa a-benn da vezañ argarzhet kement gant poblañs Norvegia evit gant an Alamanted er vro.

## Marv

Pa voe klevet gantañ e oa kodianet an Trede Reich, Terboven a emlazhas d'an 8 a viz Mae 1945 dre emdarzhañ gant 50 kg Dinamit en ur bunker. Marvet eo e-kichen korf an Obergruppenführer Wilhelm Rediess, penn an SS hag an nerzhioù polis e Norvegia, a oa emlazhet gant un tenn pistolenn dres a-raok.

## Adkemer er sevenadur
### Filmoù

* Er film The Heroes of Telemark embannet e 1965, Josef Terboven a zo c'hoariet gant an aktour saoz Eric Porter.
# Heckler & Koch

Heckler & Koch GmbH zo un embregerezh armoù-tan hiniennel alaman diazezet e Oberdorf am Neckar (Baden-Württemberg).

## Istor

Goude an Eil Brezel-bed en em gavas uzinoù armoù an embregerezh Mauser e Oberdorf en takad renet gant Bro-C'hall, a urzhias distruj al labouradegoù hag he dielloù. Tri ijinour bet o labourat evit Mauser betek 1945, Edmund Heckler, Theodor Koch hag Alex Seidel, a adsavas e 1948 ul labouradeg pezhioù marc'hoù-houarn ha mekanikerezh, dindan an anv Engineering Office Heckler & Co. E 1949 e cheñchjont hec'h anv da Heckler & Koch GmbH.
E 1956 e lañsas Republik Kevreadel Alamagn ur galv evit pourvezañ ar Bundeswehr gant armoù hiniennel nevez. Heckler & Koch a ginnigas ar fuzuilh-arsailh HK G3 a c'hounezas ar marc'had e 1959. E 1964 e kinnigas an MP5, ur bistolenn-vindrailher kambret e 9 × 19 mm Parabellum ha deveret eus ar G3. Implijet e voe gant ar Bundeswehr adalek 1966 ha berzh a reas goude, betek dont da vezañ ar bistolenn-vindrailher implijet ar muiañ gant an unvezioù enep-sponterezh er bed.
Goude Adunanidigezh Alamagn e talas an embregerezh ouzh diaesterioù arc'hant. Prenet e voe gant BAE Systems (Rouantelezh-Unanet). E 2002 e voe gwerzhet en-dro da bosterien arc'hant prevez. Er bloavezhioù 2000 e voe dibabet e fuzuilh-arsailh HK 416 gant armeoù zo eus an AFNA, en o zouez reoù Frañs ha SUA, evit pourvezañ o armeoù.
E 2024 he doa an embregerezh pevar lec'h-produiñ en Alamagn, Frañs, Stadoù-Unanet Amerika hag er Rouantelezh-Unanet, ha 1.100 den a laboure evitañ en holl.

## Produioù
### Pistolennoù

* HK VP9
* HK VP70

### Fuzuilhoù-arsailh

* HK G3
* HK G36
* HK 416
* M27 IAR (fuzuilh-arsailh / mindrailherez skañv)

### Fuzuilhoù-resisted

* M110A1

### Mindrailherezioù

* HK MG4
* HK MG5

### Pistolennoù-mindrailher

* HK MP5

## Daveennoù

* 1 2 (en) REEDER Daniel, The History of Heckler & Koch, Safariland (lennet d'an 02/06/2024)
* ↑ (fr) Mc NAB Chris, Armes à feu Encyclopédie visuelle, L'Imprévu, 2022, p. 229 ha 230
* 1 2 (en) SAGI Guy J., Heckler & Koch: From Mauser Beginnigs To Global Protector war American Rifleman, 09/04/2022 (lennet d'an 02/06/2024)
* ↑ (en) Our company war lec'hienn Heckler & Koch (lennet d'an 02/06/2024)
# Anita Nair

Anita Nair a zo ur skrivagnerez indiat bet ganet dar 26 a viz Genver 1966 e Mundakottakurissi, e Stad Kerala. O labourat edo evel renerez arzoù un ajañs-vrudañ e Bangalore pa voe embannet he levr kentañ anvet Satyr of the Subway. Un dastumad danevelloù eo, bet embannet gant Har-Anand Press. Goude-se e voe degemeret e Virginia Center for Creative Arts. He eil levr a voe embannet gant Penguin India, hag al levr indian kentañ embannet gant an embanner amerikan Picador e voe ivez. E Bangalore emañ o chom hiziv an deiz. He levrioù a zo bet troet e meur a yezh.

## Levrlennadur

* Satyr of the Subway & Eleven Other Stories, 1997 (ISBN 9780143099659)
* The Better Man, 1999 (ISBN 9780140293203)
* Ladies Coupé, 2001 (ISBN 9780099428978)
* Malabar Mind – Poetry, 2002 (ISBN 9788188330003)
* Where the Rain is Born – Writings about Kerala (Dastumet ha kempennet ganti), 2003 (ISBN 9789351183501)
* Puffin Book of World Myths and Legends, 2004 (ISBN 9780143335870)
* Mistress, 2005 (ISBN 9780144000333)
* Adventures of Nonu, the Skating Squirrel, 2006 (ISBN 9788129108920)
* Living Next Door To Alise, 2007 (ISBN 9780143333999)
* Magical Indian Myths, 2008 (ISBN 9780143330042)
* Goodnight & God Bless, 2008 (ISBN 9780670081516)
* Lessons in Forgetting, 2010 (ISBN 9788172239046)
* Chemmeen (Troet ganti diwar ar malayalameg), 2011 (ISBN 978-93-5277-493-7)
* Cut Like Wound – Literary noir, 2012 (ISBN 9789350293805)
* The Lilac House: a novel, 2012 (ISBN 9781250005182)
* Idris – Historical novel, 2014 (ISBN 9789350297810)
* Alphabet soup for lovers, 2015 (ISBN 9789351774822)
* Chain of custody : an inspector Gowda novel, 2016. (ISBN 9789351778073)
* Eating Wasps, 2018 (ISBN 978-93-89152-64-7)

## Liammoù diavaez

* Lec’hienn ofisiel
* Anita Nair war lec’hienn Penguin Books India
# Courrières

Kumunioù Frañs :
| Anv | Courrières |
| Skoed | |
| Lec'hiadur Courrières er Pas-de-Calais hag e Bro-C'hall | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Lens |
| Etrekumuniezh | Communauté d'agglomération d'Hénin-Carvin |
| Kanton | Pennlec'h Kanton Courrières |
| Kod INSEE | 62250 |
| Kod post | 62710 |
| Maer | Christophe Pilch (Strollad Sokialour Gall) |
| Amzer-gefridi | 2008-2014 |
| Gorread | 8,63 km² |
| Led | 50° 27' 21" Norzh |
| Hed | 02° 26' 53" Reter |
| Uhelder kreiz | .. m |
| Uhelder bihanañ | 22 m |
| Uhelder brasañ | 38 m |
| Poblañs hep kontoù doubl | 10 588 (1999) |
| Stankter | 1 227 a./km² |
| Lec'hienn ar gumun | ville-courrieres |
Courrières a zo ur gumun eus departamant Pas-de-Calais e Bro-C'hall.

## Istor
### XX$^{vet}$ kantved

Brezel-bed kentañ:
* 1920: roet e voe ar Groaz Brezel 1914-1918 d'ar gumun

## Notennoù ha daveoù

* ↑ Pages 14-18
* ↑ Cassini hag EBSSA
# Vendôme

Vendôme :
| Ar gêr gwelet eus ar c'hastell. ||
| Melestradurezh ||
| Stad | Frañs |
| Rannvro | Centre |
| Departamant | Loir-et-Cher |
| Arondisamant | Vendôme (isprefeti) |
| Kanton | Pennlec'h daou ganton : Vendôme-1 Vendôme-2 |
| Kod kumun | 41269 |
| Kod post | 41100 |
| Maer Amzer gefridi | Pascal Brindeau (UDI) 2014-2020 |
| Etrekumuniezh | Communauté de communes du Pays de Vendôme |
| Lec'hienn web | https://vendome.eu |
| Poblañsouriezh ||
| Poblañs | 15 680 ann. (2020) |
| Stankter | 656 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 82 m bihanañ 76 m — brasañ 141 m |
| Gorread | 23,89 km² |
| kemmañ |
Ur gumun c'hall eo Vendôme (Gwenngen hervez Meven Mordiern ; genidik eus ar vro e oa e dad) e departamant Loir-et-Cher.

## Istor

E-kichen kêr Vindocinum e oa un oppidom war un dorgenn a oa savet ur c'hastell-kreñv warni er Grennamzer. E Vendôme e varvas Nevenoe, penn ar Vretoned e 851. Diazezet e voe abati an Dreinded sant Bienheuré er V$^{vet}$ kantved. Chom a ra an iliz evel m'eo bet savet er stil gotek flamennek. Dont a reas ar vro da vezañ glad familh ar Vourboned-Vendôme, ur skourr eus an dierniezh c'hall er XIV$^{vet}$ kantved. E 1515 e oa kemmet ar gontelezh en un dugelezh evit Charlez a Vourbon, tad-kozh Herri IV, roue Bro-C'hall. Hemañ a roas an dugelezh d'e vab bastard, Kaezar. Pelloc'h e voe roet dezhañ post gouarnour Breizh gant Anna a Aostria, intañvez Herri IV.

## Monumantoù ha traoù heverk

* Iliz abati an Drinded gant ur c'hloc'hdi distag hag un talbenn kizellet meurbet er stil gotek flamennek
* Mirdi e savadurioù abati an Dreinded (XIVvet-XVIved kantved)
* Iliz ar Madalen (XVvet kantved)
* Tour Sant-Varzhin, bet kloc'hdi un iliz aet da get
* Dor Sant-Jord
* Ospital kozh ha skolaj kozh, an ti-kêr ennañ hiziv
* Levraoueg Abad Grégoire
* Dismantroù kastell konted vendôme
* Delwennoù Pierre de Ronsard ha kont ha marichal a Rochambeau
* Karterioù kozh
Roet eo bet al label Kêrioù ha Broioù Arz hag Istor dezhi.

## Douaroniezh

War ribl al Lez emañ, 35 kilometr e gwalarn Blois ha dre ar TTB e c'haller mont da Bariz dindan 42 vunutenn.

## Tud
### Tud bet ganet eno

* Jean-Baptiste de Vimeur, kont a Rochambeau.

### Tud o deus bevet eno

* Meven Mordiern, skrivagner brezhoneg, en deus bevet er gumun e-kichen, Villiers-sur-Loir.

### Tud marvet eno

* Nevenoe, penn ar Vretoned, e 851

## Gevelliñ

* Gevelsberg (Norzh Roen-Westfalia) abaoe 1973.
* Hampton (Virginia) abaoe 1980.
* Boulsa (Burkina Faso) abaoe 1992.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Gevelliñ Boulsa/Vendôme "[...] Depuis 1992, ces deux villes sont jumelées et travaillent ensemble dans le cadre de la coopération décentralisée.[...]"
# Condé-sur-Seulles

Kumunioù Bro-C’hall :
| Anv | Condé-sur-Seulles |
| Skoed | |
| Lec'hiadur Condé-sur-Seulles e Kanton Balleroy hag en Arondisamant Bayeux | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | Bessin |
| Arondisamant | Bayeux |
| Etrekumuniezh | Communauté de communes de Bayeux Intercom |
| Kanton | Bayeux |
| Kod INSEE | 14175 |
| Kod post | 14400 |
| Maer | Émile Touffaire |
| Amzer-gefridi | 1983-2026 |
| Gorread | 2,44 km² |
| Led | 49° 13' 32" Norzh |
| Hed | 00° 38' 02" Kornôg |
| Uhelder kreiz | .. m |
| Uhelder bihanañ | 35 m |
| Uhelder brasañ | 90 m |
| Poblañs hep kontoù doubl | 303 (2021) |
| Stankter | 96 a./km² |
| Lec'hienn ar gumun | |
Condé-sur-Seulles zo ur gumun e departamant Calvados e Bro-C'hall.

## Douaroniezh

* War lez ar stêr Seulles emañ Condé-sur-Seulles.

## Istor
### XX$^{vet}$ kantved
#### Eil brezel-bed

* Mervel a reas pemp den nann-soudard ha pemp milour breizhveuriat e Condé d'ar 7 a viz Even 1944 abalamour d'ar brezel e-pad Aloubadeg Normandi, lazhet e voent gant ur vombezadeg.

## Monumantoù ha traoù heverk

* An iliz katolik.
* Monumant 1914-1918.
* Monumant miz Even 1944.
* Iliz katolik Intron-Varia, XVIII$^{vet}$ kantved, luc'hskeudennoù.
* Monumant ar re varv (Brezel-bed kentañ).
* Monumant ar soudarded hag ar siviled lazhet e miz Even 1944.

## Emdroadur ar boblañs 1962-2021

Niver a annezidi

## Melestradurezh

* Ar maerdi.

## Liammoù diavaez

* (fr)Skeudennoù hag istor ar gumun

## Notennoù ha daveoù

* ↑ (fr)Clochers de France
# Kampionad serb an echedoù

Kampionad serb an echedoù eo kampionad an echedoù e Serbia. E 2007 e voe graet evit ar wech kentañ. Aozet e vez gant Kevredigezh serb an echedoù. E 1992 e tarzhas Yougoslavia, krouet e voe stadoù nevez ha ne voe ket aozet Kampionad yougoslaviat an echedoù ken . Savet e voe kampionadoù broadel er stadoù nevez: Bosnia ha Herzegovina, Kroatia, Makedonia, Slovenia ha Republik Kevreadel Yougoslavia, hag, en dibenn e voe savet ar stad montenegrat, dispartiet diouzh Serbia.

## Kampioned

    NnBloazOpenMaouezi 12007Miloš PerunovićAnđelija Stojanović 22008Ivan IvaniševićAnđelija Stojanović 32009Ivan IvaniševićSandra Đukić 42010Nikola SedlakAnđelija Stojanović 52011Ivan IvaniševićJovana Erić 62012Ivan IvaniševićMarija Rakić 72013Boban BogosavljevićMaria Manakova 82014Aleksandar InđićJovana Vojinović 92015Dejan AntićMarija Rakić 102016Miroslav MarkovićLjilja Drljević 112017Ivan IvaniševićAdela Velikić 122018Aleksandar InđićTeodora Injac 132019Ivan IvaniševićTeodora Injac 142020Aleksandar InđićTeodora Injac 152021Velimir IvićJovana Erić 162022Velimir IvićIrina Chelushkina 172023Aleksandar InđićMarina Gajcin 182024Aleksandar InđićIrina Chelushkina

## Pennadoù kar

* Kampionad bosniat an echedoù
* Kampionad kroatiat an echedoù
* Kampionad makedonian an echedoù
* Kampionad montenegrat an echedoù
* Kampionad Serbia-Montenegro an echedoù
* Kampionad slovenat an echedoù
* Kampionad yougoslaviat an echedoù

## Notennoù

* ↑ Alexandar Indjic and Teodora Injac win Serbian championship (en).
* ↑ Serbian Championship: Aleksandar Indjic and Marina Gajcin clinch titles (en).

## Liamm diavaez

* sahvrsac.com
# Nonant

Kumunioù Bro-C'hall :
| Anv | Nonant |
| Skoed | |
| Lec'hiadur Nonant e Kanton Bayeux hag en Arondisamant Bayeux | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | Bessin |
| Arondisamant | Bayeux |
| Etrekumuniezh | Communauté de communes Bayeux Intercom |
| Kanton | Bayeux |
| Kod INSEE | 14465 |
| Kod post | 14400 |
| Maer | Sébastien Berard |
| Amzer-gefridi | 2020-2026 |
| Gorread | 6,82 km² |
| Led | 49° 14' 35" Norzh |
| Hed | 00° 38' 15" Kornôg |
| Uhelder kreiz | .. m |
| Uhelder bihanañ | 27 m |
| Uhelder brasañ | 86 m |
| Poblañs hep kontoù doubl | 513 (2021) |
| Stankter | 75 a./km² |
| Lec'hienn ar gumun | (fr)Nonant |
Nonant zo ur gumun e Bro-C'hall e departamant Calvados e Normandi.

## Douaroniezh

* Treuzet eo ar gumun gant ar stêr Seulles.

## Gerdarzh

* Diwar ar gerioù galianek noviios, nevez, ha nemeton.

## Istor
### XVII$^{vet}$ kantved

* 1628: ar vosenn a lazhas 120 annezad ag ar barrez.

### XX$^{vet}$ kantved
#### Eil brezel-bed

* Dieubet e voe Nonant d’ar 7 a viz Even 1944.

## Monumantoù ha traoù heverk

* An iliz katolik.
* Ar blakenn.
* Iliz katolik Sant Varzhin.
* Plakenn ar re varv (1915-1918 ha 1940) en iliz katolik.
* Maner an Dervenn.
* Melin Coisel.

## Emdroadur ar boblañs 1962-2021

Niver a annezidi

## Notennoù ha daveoù

* ↑ (fr)Skeudennoù - Clochers de France
# Carcagny

Carcagny :
| Ar c'hastell. ||
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Bayeux |
| Kanton | Thue et Mue |
| Kod kumun | 14135 |
| Kod post | 14740 |
| Maer Amzer gefridi | Marie-France Bouvet-Penard 2008-2026 |
| Etrekumuniezh | Seulles Terre et Mer |
| Poblañsouriezh ||
| Poblañs | 281 ann. (2020) |
| Stankter | 68 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 27 m — brasañ 87 m |
| Gorread | 4,15 km² |
| kemmañ |
Carcagny zo ur gumun e departamant Calvados e Bro-C'hall.

## Douaroniezh

* War lez ar stêr Seulles emañ Carcagny.

## Monumantoù ha traoù heverk

* An iliz katolik.
* Ar monumant.
* Kastell nev-gotek, XIX$^{vet}$ kantved.
* Monumant ar re varv.
* Iliz katolik Sant Pêr, XI$^{vet}$ kantved-XIX$^{vet}$ kantved, luc'hskeudennoù.
* Maner La Noëtte.
* Tilh.

## Emdroadur ar boblañs 1962-2021

Niver a annezidi

## Melestradurezh

Roll maered ar gumun :
| Mare | Mare | Anv | Strollad |
| 1793 ? | ? | Guillaume Blet | |
| 1795? | ? | Pierre Julien Brisset | |
| 1801? | ? | Jacques Laloe | |
| 1803 ? | ? | Georges Letourneur | |
| 1809? | ? | Julien Brisset | |
| 1842? | ? | Pierre Guillot | |
| 1847? | ? | Georges Pitard | |
| 1853? | ? | Jean André Lecornu | |
| 1860? | ? | Jean Jacques Guillot | |
| 1876? | ? | Albert Gabriel de Flambart | |
| 1889? | ? | Edouard Pierre François Blet | |
| 1908? | ? | Constant Blet | |
| ? | ? | M. Savignat | |
| 1944? | ? | Alphonse Dubois | |
| ? | ? | Paul Guillot | |
| ? | ? | Fernand Chicot | |
| ? | ? | Jean Dumont | |
| 1974? | ? | André Bastard | |
| 1977 | Meurzh 2008 | Joseph Lagrève | digostezenn |
| Meurzh 2008 | → bremañ | Marie-France Bouvet-Penard | digostezenn]] |
| N'eo ket anavezet c'hoazh an holl fedoù. |||||

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Clochers de France
# Michael Jackson

Michael Joseph Jackson (ganet d'an 29 a viz Eost 1958 e Gary, Indiana – marvet d'ar 25 a viz Even 2009 e Los Angeles, Kalifornia) a oa ur c'haner, un dañser hag ur soner stadunanat. King of Pop ("Roue ar sonerezh poblek") a vez graet anezhañ a-wechoù.
Jackson en deus krouet ur gwir gemm-dro e greanterezh ar sonerezh, dreist-holl dre sevel klipoù video hag a c'heller keñveriañ gant filmoù berr, an hini pouezusañ anezho o vezañ Thriller (1982) hag a bad 13 munutenn ha 41 eilenn.
An abadenn evit e obidoù a zo bet skignet dre ar bed a-bezh, ur milmilion a dud o deus sellet ouzh al lid-se.

## Albomoù
### Gant al label Motown

* 1971 : Got to Be There
* 1972 : Ben
* 1973 : Music and Me
* 1975 : Forever, Michael

### Gant al label Epic

* 1979 : Off the Wall
* 1982 : Thriller
* 1987 : Bad
* 1991 : Dangerous
* 1995 : HIStory
* 1997 : Blood on the Dance Floor: HIStory in the Mix
* 2001 : Invincible

### Gant an embregerezh The Michael Jackson Company, Inc.

* 2007 : TBA

## Filmoù

* 1978 : The Wiz
* 1983 : Michael Jackson's Thriller
* 1986 : Captain EO
* 1988 : Moonwalker
* 1997 : Michael Jackson's Ghosts
* 2002 : Men in Black II
* 2004 : Miss Cast Away and the Island Girls
* 2009 : Michael Jackson's This Is It
* 2012 : Bad 25
* 2016 : Michael Jackson's Journey from Motown to Off the Wall
* 2023 : Thriller 40

## Notennoù ha daveennoù

* ↑ (fr) Les médiaboliques, 26/06/2009. Kavet : 01/12/2024.
* ↑ (en) The Vancouver Sun, 07/07/2009. Kavet : 01/12/2024.

## Liammoù diavaez

a vo kavet e Wikimedia Commons.
* Lec'hienn
# Maria Bochkareva

Maria Leontievna Bochkareva (Rusianeg: Мари́я Лео́нтьевна Бочкарёва; Maria Leontievna Bochkaryova) ganet Maria Leontievna Frolkova ha lesanvet Yashka e 1889 e proviñs Novgorod hag aet da Anaon d'ar 16 a viz Mae 1920 a oa ur soudardez rusian a stourmas e-pad ar C'hentañ Brezel-bed. He a voe mammenn da stummadur Batailhon Maouezed ar Marv, un aozadur milourel digoret d'ar merc'hed nemetken.

## Buhez

Maria Frolkova a voe ganet en ur familh labourerien douar e proviñs Novgorod e 1889. Kuitaet he devoa ar ger d'an oad a 15 vloaz evit dimeziñ gant Afanasy Bochkarev goude-se e yaent da vevañ e Tomsk, e Siberia eno e voent ouvrierien. Eno e krogas ar gwaz da skeiñ warni, Bochkareva a guitaas anezhañ hag he labour. Kavet he devoa ul labour all evel matezh, ne ouie ket siwazh dezhi e oa he implijer un houlier perc'henn war ur fouzhlec'h. Rediet e voe Maria da labourat el lec'h.
Fiñvet e voe ha kaset d'ur fouzhlec'h e Sretensk, eno Maria a gavas un amourous, ur yuzev anvet Yakov (pe Yankel) Buk.

## Ar soudardez

Kroget eo he hent soudardez en ur emezeliñ e lu an Tsar, gant harp ur c'homandant lec'hel a gave ar mennozh farsus e voe kavet an tu ganti da gaout un aotre ofisiel gant an Tsar Nikolaz II da emezeliñ el lu en desped da vezañ ur vaouez. Rediet e voe dezhi talañ ouzh ar goap, an tagadennoù reizhel a-berzh ar soudarded all. Gounez a raio doujañs pa grogo da gemer perzh en emgannoù drastus. Hervez he skrid-buhez, kemeret he devoa perzh e div dagadenn. He rejimant a glaske tizhout an nerzhioù alaman met a voe riset dre obererezh ar vindrailherezioù. E-pad an div emgann e toullgofas da varv un alaman gant ur gleze-fuzuilh. Stanket en No man's land e-pad eurvezhioù dindan tennoù lies an Alamanted he zeas memestra da adpakañ kamaraded dezhi gloazet evit o adkas er fozioù difenn rusian. Hervez e skrid-buhez he dije savetaet kantadoù a soudarded ar pezh a seblant douetus. Pezh a zo istorel ez eo e voe gloazet don ha tennet diouzh an talbenn evit pareañ. Goulenn a raio distreiñ d'an talbenn goude-se gant he gamaraded a zegemeras anezhi en-dro gant laouenidigezh.
Goude Reveulzi C'hwevrer 1917 , Alexander Kerensky maodiern ar brezel er gouarnamant da c'hortoz a aotreas anezhi da sevel ur batailhon maouezed nemetken anvet Batailhon Maouezed ar Marv savet gant kantadoù a maouezed. Adal ar mare-se ez eo diaesoc'h gouzout sklaer petra a erruas dre ma oa un objed politikel anat ar batailhon maouezed, kement evit ar re a-du gant ar Bolcheviked evit ar re a-enep. Ouzhpenn da-se dre ma oa maouezed e-kreizh ar jeu e voe ur sell diseblant gant an istorourien pe enebet.

### Benelouriezh

Maria Bochkareva a voe kamaladez bras gant Emmeline Pankhurst a lesanve anezhi "The greatest woman of the century".